钦定古今图书集成/明伦汇编/氏族典/第037卷 > 《廖用贤尚友录》 > 庸芮
## 钦定古今图书集成/明伦汇编/氏族典/第037卷 > 《廖用贤尚友录》 > 庸芮

按《战国策》，秦宣太后爱魏丑夫。太后病将死，出令曰：
“为我葬，必以魏子为殉。”魏子患之。庸芮为魏子说太
后曰：“以死者为有知乎？”太后曰：“无知也。”曰：“若太后之
神灵，明知死者之无知矣，何为空以生所爱葬于无
知之死人哉？若死者有知，先王积怒之日久矣。太后
救过不赡，何暇乃私魏丑夫乎？”太后曰：“善。”乃止。